**MEĐUNARODNI SPORAZUMI, KONVENCIJE I ZAKONI**

**Sporazum o saradnji na poslovima iz oblasti  geodezije između Savjeta ministara Bosne i Hercegovine i Vlade  Crne Gore**

Sporazumom se definiše zajednički interes na saradnji u pripremi i realizaciji projekata iz područja: osnovnih geodetskih radova, premjera državne granice, uspostave i korišćenja permanentne GNSS mreže, kartografije, katastra nepokretnosti i uspostave infrastrukture prostornih podataka.

Potpisan je 24.06.2010. godine u Sarajevu.

„Službeni glasnik BiH- Međunarodni ugovori“, broj 7/11

**Sporazum između Savjeta ministara Bosne i Hercegovine i Vlade Kraljevine Norveške o provedbi Projekta „Javne službe za tržište nekretnina i evropske integracije“**

Razlozi za zaključivanje Sporazuma je doprinos unapređenju bilateralne saradnje između Bosne i Hercegovine i Kraljevine Norveške, kojom se ujedno pruža podrška izgradnji kapaciteta u oblasti geodezije i povećanju pristupa geografskim informacijama, kako bi se ispoštovali relevantni zahtjevi za evropske integracije navedeni u Direktivi EU INSPIRE.

„Službeni glasnik BiH- Međunarodni ugovori“, broj 20/13

**Ugovor o državnoj granici između Bosne i Hercegovine i Crne Gore**

Ugovor o državnoj granici između Bosne i Hercegovine i Crne Gore potpisan je 26.08.2015. godine u Beču.

„Službeni glasnik BiH-Međunarodni ugovori“, broj 1/16

**Protokol o određivanju tromeđne tačke između Bosne i Hercegovine, Crne Gore i Republike Srbije**

Ovim Protokolom određuje se tromeđna granična tačka između Bosne i Hercegovine, Crne Gore i Republike Srbije

„Službeni glasnik BiH-Međunarodni ugovori“, broj 1/20

**Zakon o graničnoj kontroli**

Za Ministarstvo civilnih poslova Bosne i Hercegovine je posebno interesantan Član 38. jer su nam dati u nadležnost poslovi premjera, označavanja, obnove i održavanja graničnih oznaka na uređenoj državnoj granici te pripremu dokumenata o državnoj granici. Ministarstvo civilnih poslova Bosne i Hercegovine predlaže Savjetu ministara Bosne i Hercegovine uspostavljanje tijela koje će zajedno s nadležnim tijelima susjednih država, obaviti poslove razgraničavanja i utvrđivanja državne granice, te obaviti pripreme za sklapanje međunarodnih ugovora o državnoj granici.

 „Službeni glasnik BiH“, br: 53/09, 54/10 i 47/14

**Konvencija Svjetske meteorološke organizacije (WMO)**

Bosna i Hercegovina je pristupila Svjetskoj meteorološkoj organizaciji po osnovu sukcesije („Službeni Glasnik RBiH“, broj 25/93).

Bosna i Hercegovina je primljena u punopravno članstvo Svjetske meteorološke organizacije 30.06.1994. godine.